钦定古今图书集成/明伦汇编/氏族典/第521卷 > 薛季昶
## 钦定古今图书集成/明伦汇编/氏族典/第521卷 > 薛季昶

按《唐书桓彦范传》：“薛季昶者，绛州龙门人。武后时上
书，自布衣擢监察御史，以累左迁平遥尉，复拜御史，
屡按狱如旨，擢给事中，拜河北道按察使，布恩信，甄
表善良。为御史中丞。坐事左迁，久乃入为雍州长史，
迁文昌左丞，为洛州长史。预诛易之等功，进户部侍
郎。五王失柄，出季昶荆州长史，贬儋州司马，仰药死”，
葬昭州。睿宗立，诏赠左御史大夫。